OpenLLM-France/wikimedia huggingface dataset:
# Jimmy Raney

Jimmy Raney (Louisville, Kentucky, 1927ko abuztuaren 20a - ib., 1995eko maiatzaren 9a) estatubatuar jazzeko gitarra-jotzailea izan zen.
Ama ere gitarra-jotzailea zuen, eta hura izan zuen lehenengo irakaslea. Ondoren, Hayden Causeyrekin egon zen, eta harekin ezagutu zuen jazza, eta, batez ere, Charlie Christian. Hamazazpi urte zituela, Jerry Walden taldean jo zuen, bi hilabetez, New Yorken. 1944tik 1947ra bitartean, Chicagon aritu zen, Max Miller, Lou Levy, Lee Konitz eta Jay Burkhartekin batera. New Yorkera itzuli zenean, Woody Hermanekin aritu zen (1947-1948), eta ondoren, Al Haig hirukotean eta Buddy DeFranco seikotean jo zuen. Red Norvok Europara eraman zuen 1954an, Jazz Club USA kontzertu-birarekin. Urte horretan bertan, Les Elgart eta Teddy Charlesekin lan egin zuen. New Yorkeko Blue Angel aretoan, Jimmy Lyons piano-jotzailearekin aritu zen, 1955etik 1960ra bitartean. Don Elliotten laukotearekin, berriz, Thurber Carnival musika-komedian lan egin zuen. Denboraldi batez isilik egon ondoren (1964-1972), beste kontzertu-bira bat egin zuen. 1977ko urtearen hasieran, gitarra-bikote bat sortu zuen bere seme Dougekin, eta izugarrizko arrakasta izan zuten. Garai hartako musikagile handienek berarekin lan egin zuten: Herbie Stewart, Bill Perkins, Richie Kamuca, Tommy Flanagan, Martial Solal, Jim Hall, John Lewis, Eric Dolphy, Bob Brookmeyer. Raneyren lanek 1950eko hamarraldian izan zuten, batez ere, arrakasta, Stan Getzi eskerrak. Dotoretasuna eta adierazgarritasuna izan ziren haren musikaren oinarriak. Argitasun- eta sentiberatasun-nahaste berezi baten bidez, aberastasun harmoniko berezia ematen zion Raneyk nota eta akorde bakoitzari.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q724132
# Jimmy Wales

Jimmy Donal "Jimbo" Wales (/ˈdoʊnəl_ˈweɪlz/ ahoskatua, Huntsville, Alabama, Estatu Batuak, 1966ko abuztuaren 7a - ) Wikipediaren sortzailea da (Larry Sanger-rekin batera), baita wiki sisteman oinarritutako beste hainbat proiekturena ere, Wikimedia Foundation eta Wikia tartean.
| « | Imajinatu mundu bat, non planetako pertsona bakoitzak giza-ezagutza guztirako sarbide librea duen. Horretan ari gara. | » |
| —Jimmy Wales |||
Hasieran, Auburneko Unibertsitatean ikasi zuen; geroago, Alabamako Unibertsitatean segitu zituen ikasketak. Finantzetan lizentziaduna da.
Gaur egun, Wikimedia irabazi asmorik gabeko fundazioaren lehendakari emeritua da; fundazioa Floridan sortu zen eta San Franciscon du egoitza. Wiki sistema erabiltzen du bere proiektu aske guztietan.

## Idazlanak

* Brooks, Robert; Jon Corson, Jimmy Donal Wales (1994). "The Pricing of Index Options When the Underlying Assets All Follow a Lognormal Diffusion ". Advances in Futures and Options Research 7.
* Wales, Jimmy; Andrea Weckerle (2009). "Most Define User-Generated Content Too Narrowly ". Advertising Age 80.

## Kanpo estekak

* (Ingelesez) Webgune ofiziala
* (Ingelesez) Jimbo Walesen bloga
* Hezkuntza Telebista Bloga: Jimbo Arabako Miñaon egindako jardunaldiari buruzko bideoak
* Datuak: Q181
* Multimedia: Jimmy Wales / Q181
# Jimmy Smith (musikaria)

Jimmy Smith (Norristown, Pennsylvania, AEB, 1925eko edo 1928ko abenduaren 8a - Scottsdale, Arizona, AEB, 2005eko otsailaren 8a) estatubatuar jazz-jotzailea izan zen.

## Biografia

Piano- eta baxu-ikasketak egin zituen 1948-1950 bitartean, eta 1951n organo elektrikoa jotzen hasi zen. Handik lau urtera, 1955ean, hirukotea osatu zuen eta debut ospetsua egin zuten 1956an New Yorkeko jazz-areto batean.
1956tik 1963ra jazz klasikoko zenbait disko eman zituen argitara, Blue Note disko etxearekin. Disko batzuetan jazz-taldeko buru gisa parte hartu zuen, eta beste batzuetan hainbat musika-jotzaile ospetsurekin (Lee Morgan, Kenny Burrell, Art Blakey, Lou Donaldson, Jackie McLean, Stanley Turrentine) egindako jam sessionak bildu zituen.
Smith da Estatu Batuetako jazz-musikako organo-jotzaile handienetakoa; izan ere, Smithek iraultza eragin zuen jazz-musikaren baitan organoa jotzeko zuen tankera bereziarekin. Teklatuak jotzeko modua eta pedalaren erabilera berrizalea zabaldu zituen. Doinu-aberastasun handia lortu zuen, ordu arte organoarekin ez bezalakoa, eta eragin handia izan du harrezkeroko jazzeko organo jotzaileetan.
Bestalde, hainbat lan idatzi zituen, adibidez The Sermon, Back at the Chicken Shack, Open House, Plain Talk, etab. 1964an Grammy saria irabazi zuen The Cat lanarengatik. 1990eko hamarraldian zenbait emanaldi eta bira egin zituen. 2001 urtean, Smithek hainbat zuzeneko ekitaldi eta kontzertu eman zituen.

## Diskografika hautatua

* 1956: A New Sound, A New Star: Jimmy Smith at the Organ (Blue Note)
* 1956: The Champ (Blue Note)
* 1957: Groovin' at Small's Paradise (Blue Note)
* 1958: The Sermon (Blue Note)
* 1958: Cool Blues (Blue Note)
* 1960: Crazy! Baby (Blue Note)
* 1960: Back at the Chicken Shack (Blue Note)
* 1960: Midnight Special (Blue Note)
* 1960: Prayer Meetin (Blue Note)
* 1962: Bashin: The Unpredictable Jimmy Smith (Verve)
* 1966: Peter and the Wolf (Verve)
* 1966: Jimmy & Wes: The Dynamic Duo (Verve)
* 1968: Stay Loose...Jimmy Smith Sings Again (Verve)
* 1972: Root Down (Verve)
* 1972: Bluesmith (Verve)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q318948
* Multimedia: Jimmy Smith / Q318948
# Josu Andrés

Josu Andrés Orbea (Gasteiz, 1997ko martxoaren 21a - ) arabar saskibaloi jokalaria da. Hegal-pibota postuan jokatzen du Saski Baskoniaren harrobian.

## Taldeak

* Aurteneche Maquinaria Araba/Álava - LEB Oro 2016-egun
* Santurtzi SK - EBA 2015/16
* Baloncesto Venta de Baños - EBA 2015/16

## Erreferentziak

* ↑ Espainiako Saskibaloi Federazioa. El vitoriano Josu Andrés Orbea se incorpora al Araberri. .
* Datuak: Q27058064
# Josu Arketa

Josu Arketa Bilbao (Bermeo, 1932ko maiatzaren 2a - Logroño, 2004ko apirilaren 22a), ezaguna ere Yosu Arketa izenez, bizkaitar frantziskotar apaiza izan zen.
1958ko irailaren 22an apaiztu zen. 1960ko uztailaren 31n Asuncionera bidali zuten. Bertan Paraguaiko Radio Cáritas AM 680 irrati-kateko zuzendaria izan zen. Han De corazón a corazón irratsaioa aurkeztu zuen. Gainera, giza eskubideen alde jardun zuen Paraguain Alfredo Stroessnerren diktadurak jazarritakoen defentsan. Horrez gain, pertsona txiroen alde lan egin zuen. Arketak ere diktaduraren jazarpena bizi izan zuen, stroessnertzaleek komunistatzat hartzen baitzuten. 1976an Arketa Espainiara bisitan joan zenean, erregimenak Paraguaira berriro sartzea debekatu zion.
Hil aurretik Bolivian lan egiten zuen, baina gaixotu zenean Espainiara itzuli zen frantziskotarrek Logroñon zuten etxera. Azken egunak han igaro zituen, eta 2004ko apirilaren 22an hil zen 71 urte zituela.

## Irratsaioak

* De corazón a corazón

## Erreferentziak

* 1 2 Memoria de los Hermanos que nos precedieron. Necrología franciscana. Argentina, 238 or. ISBN 978-987-740-151-6..
* 1 2 3 (Gaztelaniaz) «Murió el recordado padre Yosú Arketa» ABC Color 2004ko apirilaren 24a (Noiz kontsultatua: 2018ko abuztuaren 30a).
* Datuak: Q56376484
# Josu Baez Mujika

Josu Baez Mujika (Idiazabal, Gipuzkoa, 1953 – Donostia, Gipuzkoa, 2022ko martxoaren 25a) euskal idazle eta poeta izan zen.

## Ibilbidea

Idiazabalgo Arimasagasti baserrian jaio zen. Fraide ikastetxeetan ikasi zuen eta bertan piztu zitzaion idazteko grina. Ipuinak, bertsoak eta poemak idazten hasi zen.
Hasiera haietan bertso asko idatzi zituen, baina bertso sakonegiak eta tendentzia poetiko-metaforikokoak idazten zituenez, bertsogintza alde batera utzi eta poesia egiten hasi zen.
Bere poemetan landutako gaien artean daude baserritar eta kaletarren arteko dikotomia, aberriaren kezka, kezka soziala eta erlijiosoa ere..

## Bibliografia
### Aldizkariak

* 1983 - 1984 bitartean Egan aldizkariko kolaboratzaile izan zen.
* 2011 Aldaize aldizkaria.
* 2017 - 2019 bitartean Karmel aldizkarian argitaratu zituen bere lanak.

### Liburuak

* Zizelatze isila. 2008. Bermingham argitaletxea.
* Haruntz bideetan honuntz. 2009. Hiria Liburuak SL argitaletxea.
* Lau erreka. 2009. Hiria Liburuak SL argitaletxea.

## Sariak

* 2007 Iparragirre saria poesia atalean.

## Erreferentziak

* ↑ (Gaztelaniaz) «Baezek 'Lau erreka' plazaratu du, bere hirugarren poemarioa» El Diario Vasco 2010-02-17 (Noiz kontsultatua: 2022-03-26).
* ↑ Baez Mujika, Josu. (2008). Zizelatze isila : poesia. Bermingham ISBN 978-84-934982-8-3. PMC 433622832. (Noiz kontsultatua: 2022-03-26).
* ↑ Baez Mujika, Josu. (D.L. 2009). Haruntz bideetan honnuntz. Hiria ISBN 978-84-9797-331-1. PMC 733867472. (Noiz kontsultatua: 2022-03-26).
* ↑ Baez Mujika, Josu. (D.L. 2009). Lau Erreka. Hiria ISBN 978-84-9797-366-3. PMC 733867478. (Noiz kontsultatua: 2022-03-26).
* ↑ (Gaztelaniaz) Gipuzkoa, Noticias de. «Goierritar bat Durangon» www.noticiasdegipuzkoa.eus (Noiz kontsultatua: 2022-03-26).

## Kanpo estekak

* Datuak: Q57659270
# Josu Abrisketa

Josu Abrisketa Korta (Txutxo) (Ugao, 1948) bizkaitar jatorriko Kubatar enpresario eta aktibista ohia da. ETArekin harreman zuelakoan 1969an atxilotu eta Burgosko prozesuan 62 urteko kartzela zigorra jaso zuen. Bera izan zen Burgosen epaiketan gazteena eta 19 urte zituela atxilotu eta krudelki torturatu zuten.
1977ko amnistia eta gero ETA politiko-militarrean aritu zen. 1984an, Frantziako Gobernuak Panamara deportatu zuten eta lau hilabete beranduago Kubara deportatu zuen eta bertan bizi da garai horretatik. Atxilotu zutenean Annie Puyó Arzeliaga Ipar Euskal Herriko abokatuarekin ezkonduta zegoen.
1992tik aurrera Ugao S.A. enpresaren ordezkaria da Kuban eta 2000. urtean Josu Jon Imaz, orduko Eusko Jaurlaritzako ordezkariarekin batu zen. Elkarrekin agertu ziren argazkiaren ondorioz, Eusko Jaurlaritza eta Espainiako gobernuaren artean hikamikak egon ziren.

## Erreferentziak

* ↑ Elustondo, Miel Anjel. (2011-1-16). «Josu Abrisketa: "Burgos aurre eta Burgos oste bat dago gure borrokaren historian"» Argia.
* ↑ https://elpais.com/diario/1982/10/24/espana/404262017_850215.html
* ↑ http://www.elmundo.es/elmundo/2000/02/28/espana/951754921.html

## Kanpo estekak

* Datuak: Q3186111
# Josu Aizpurua

Josu Mirena Aizpurua San Nikolas (Bilbo, 1946) euskal herritar politikari ohia da.

## Biografia

Kooperatiba baten langilea zela, frankismoa borrokatu zuen.
Espainiako Trantsizio Demokratikoan Eusko Abertzale Eekintzako kide bilakatu zen. 1979an egin zuten V. Biltzarrean Valentin Solagaistua ordezkatu zuen alderdiaren idazkari nagusia bezala. Urte berean Herri Batasunaren mahai nazionalaren kide hautatu zuten. 1980ko hauteskundeetan legebiltzarkide hautatua, hurrengo bi urteetan politika utzi zuen.
Harrezkero marketing arloan lan egin du. Idazlea ere bada eta 1988an Quo vadis Euskalherria? saiakera argitaratu zuen.
* Datuak: Q9013451
# Josu Andueza

Josu Andueza Zabaleta (Lezo, 1973ko ekainaren 5a - ) euskal arraunlari ohia da. Pasai Donibaneko Atletico Koxtape klubean hasi zen kirol honestan 1989an.

## Lorpenak

Zilarra eta brontzezko dominak lortu zituen Munduko Junior Txapelketan.
Behin hartu du parte Joko Olinpikoetan "Zortzi" modalitatean, hamalaugarren postua lortuz: 1992an Bartzelonan hain zuzen ere.

## Erreferentziak

* ↑ Auñamendi Entziklopedia
* ↑ www.sports-reference.com

## Kanpo estekak

* Datuak: Q12260792
# Islandierazko literatura

Islandierazko literatura germaniar hizkuntza hartaz egindakoa da. Erdi Aroan, Islandian ere edda eta saga izeneko narrazioak idazten zituzten, lehenak bertsotan eta bigarrenak prosan.
Gaur egungo idazleei dagokienez, Gunnar Gunnarsson (islandierazko idazlerik itzuliena) eta Halldór Laxness (1955eko Nobel Sariduna) egilerik ezagunenak dira.

## Idazleak

* Gunnar Gunnarsson (1889-1975).
* Halldór Laxness (1902-1998).
* Ólafur Jóhann Sigurðsson (1918-1988).
* Thor Vilhjálmsson (1925-2011).
* Fríða Á. Sigurðardóttir (1940-2010).
* Einar Már Guðmundsson (1945-).

## Ikus, gainera

* Literatura europarra

## Kanpo estekak

* (Ingelesez)"Electronic Gateway to Icelandic Literature"
* Datuak: Q1414023
* Multimedia: Literature of Iceland / Q1414023
# Islares

Islares Castro Urdialesko herria da, Kantabrian. Espainiako Estatistika Institutuaren arabera, 2008an 296 biztanle zituen.
Eremu karstiko batean eraikia, itsasoak kareharria higatzen du. Bere basoan arteak eta ereinotzak nagusi dira, baina endalar, erratz, anbulo edota biri-belar ere topatu ditzakegu.

## Kanpo estekak

* Datuak: Q5922301
* Multimedia: Islares / Q5922301
# Islas de la Bahía

Islas de la Bahía (Badiako Uharteak euskaraz) Hondurasko 18 departamenduetako bat da. Bere hiruburua Roatán da. Islas de la Bahíak 261 km²ko azalera du eta 2005eko kalkuluen arabera 43.018 biztanle inguru bizi dira.
Islas de la Bahía hainbat uhartez osaturik dago:
* Morat
* Santa Elena
* Barbareta
* Utila
* Roatán
* Guanaja

### Udalerriak

Departamendua 4 udalerritan banatzen da:
* Guanaja
* Roatán
* José Santos Guardiola
* Utila

## Kanpo estekak

* Datuak: Q751725
* Multimedia: Bay Islands Department / Q751725
# Islas del Maíz

Islas del Maíz Nikaraguako Hego Karibe Kostako Eskualde Autonomoko udalerri bat da. 2012ko estimazioen arabera 7296 biztanle zituen.

## Erreferentziak

* ↑ (Gaztelaniaz) Instituto Nacional de Información de Desarrollo. (2012). (pdf) Población Total, estimada al 30 de Junio del año 2012.. (Noiz kontsultatua: 2020-05-05).

## Kanpo estekak

* Datuak: Q21111
* Multimedia: Corn Island / Q21111
Txantiloi:Hego Karibe Kostako Eskualde Autonomoko udalerri aurkibidea
# Islandierazko Wikipedia

Islandierazko Wikipedia Wikipediaren islandierazko edizioa da. 2003ko abenduan jarri zen abian, eta 2009ko urriaren hasieran 26.000 artikulu zituen eta Wikipedien zerrendan 56.a zen.

## Kanpo estekak

* Islandierazko Wikipedia
* Datuak: Q718394
* Multimedia: Icelandic Wikipedia / Q718394
# Islandton (Hego Carolina)

Islandton Ameriketako Estatu Batuetako erroldak esleitutako leku bat da. Colleton konderrian dago, Hego Carolina estatuan. 58 biztanle ditu, 7,172 kilometro koadroko azaleran banatuta.

## Ikus, gainera

* Colleton konderria

## Kanpo estekak

* Datuak: Q6083783
# Islapen-nebulosa

Islapen-nebulosa, bere izenak berak dioen bezala, gertuko izar bat edo gehiagoren energia islatzen duen hauts laino bat da. Energia hau ez da nahikoa osatzen duen gasa ionizatu eta, hala, igorpen-nebulosa bat bihurtzeko, baina bai nebulosa ikusgarri bihurtuko duen beharrezko argi dispertsiorako. Islatutako argia denez, nebulosa mota honen igorpen espektroa berau argiztatzen duten izarren antzekoa da. Sarri, islapen eta igorpen-nebulosak elkarrekin agertzen dira. Honen ohiko adibide bat Orioneko M42 da.
Islapen-nebulosak, ohi, urdin kolorekoak izaten dira, dispertsioa askoz eraginkorragoa baita argi urdinarentzako gorriarentzako baino, Lurreko zeruarekin gertatzen den bezala. Nebulosa oro bezala, gasez osatua dago, batez ere hidrogenoz eta hautsez. Elementu astunak ere baditu, oxigenoa, silizioa, nikela karbonoa eta burdina kasu. Edwin Hubblek 1922an zehaztu zuen igorpen eta islapen-nebulosen arteko ezberdintasuna.
Nebulosa mota honen eredu bat Taurus konstelazioko Pleiadeak (M45) kumulu irekia inguratzen duena da, Vesto Slipherrek 1912an bere ikerketak honetan oinarritu zituelarik, Pleiadeetako nebulosaren espektroa bere izarren berdina zela ikusi zuenean, islada nebulosen izaeraren lehen froga izan zelarik.

## Erreferentziak

* ↑ Euskalterm: [Astronomia Hiztegia] [2021]

## Kanpo estekak

* Datuak: Q203958
* Multimedia: Reflection nebulae / Q203958
# José Antonio Illoro

José Antonio Illoro Arregi, pilota arloan Txikito Bolibarkoa deituraz ezaguna, (Bolibar, 1952 - ) bizkaitar zesta-jokalari ohia da. 1970. urtean joan zen lehenbizikoz Ameriketako Estatu Batuetara, Tampara hain zuzen, bertako frontoietan jokatzera.
Euskal Herriak eman duen puntistarik hoberenetakoa izanik, Txikito Bolibarkoa eta Katxin Uriarteren arteko norgehiagokek aro guztiz berezia markatu zuten zesta-puntaren historian. Bost aldiz irabazi zuen munduko txapelketa.

## Erreferentziak

* ↑ «Bolivar To Debut At Orlando Jai-alai» Orlando Sentinel 1988-01-08.
* ↑ «Markina, corazón de mimbre» Diario Vasco 2007-08-26.

## Kanpo estekak

* Datuak: Q21076299
# José Antonio Labordeta Parke Handia

José Antonio Labordeta Parke Handia (aragoieraz: Parque Gran José Antonio Labordeta; ofizialki eta gaztelaniaz: Parque Grande José Antonio Labordeta) Espainiako Aragoi autonomia erkidegoan dagoen Zaragoza hirian kokatzen den 40 hektarea dituen hiri parke bat da. Mende batean zehar hiri honetako parkerik handiena izan zen, halere, Expo 2008 ospakizunaren ondorioz 2008an eraiki zen Uraren Hiri Parkeak lehenbiziko postu hori kendu zion.
2010eko irailaren arte parke honen izena Primo de Rivera izan zen, herritarren artean Parque Grande ("Parke Handia") izenez ezagutzen zelarik, baina José Antonio Labordeta kantautore eta politikariaren heriotza eta hiritarren eskaerei entzunez, azkenik parkeak bere ohorez gaur egungo izen hori jaso zuen.

## Kanpo estekak

* Datuak: Q3573265
* Multimedia: Parque Grande José Antonio Labordeta / Q3573265
# José Antonio Latorre

José Antonio "Txato" Latorre Beaskoetxea (Zorrotza, 1941eko abenduaren 1a) bizkaitar futbolari ohia da, aurrelari moduan aritzen zena.

## Taldeak

| Club | Year |
| Athletic Club | 1960-1961 |
| Athletic Club | 1961-1962 |
| Athletic Club | 1962-1963 |
| Athletic Club | 1963-1964 |
| Athletic Club | 1964-1965 |
| Indautxu | 1964-1965 |
| Athletic Club | 1965-1966 |
| Sabadell | 1966-1967 |
| Sabadell | 1967-1968 |
| Sabadell | 1968-1969 |
* Datuak: Q3810390
# José Antonio Girón de Velasco

José Antonio Girón de Velasco (Herrera de Pisuerga, 1911 abuztuaren 28a - Fuengirola, 1995eko abuztuaren 22a) espainiar politikaria izan zen. Valladolideko eta Salamancako unibertsitateetan egin zituen ikasketak, eta 1932. urtean eskuratu zuen zuzenbideko titulua. Urtebete lehenago hasi zen politikan lanean, Juntas Castellanas de Actuación Hispánica taldeko kide gisa.
1932an Juntas de Ofensiva Nacional-Sindicalista (JONS) taldearen sorreran parte hartu zuen, eta behin JONSek Falange Españolarekin bat egin zuelarik, talde berriaren sorreran ere nabarmendu zen. Espainiako Gerra Zibilean Valladolideko milizia falangisten buru izan zen, eta beste zenbait karguz gainera, Lan-ministroa izan zen Francoren agintaldian, 1941etik 1957ra. Ministro izan zen garaian politika populista egin zuen, eta garrantzi handiko legeak jarri zituen indarrean, adibidez Eritasun-aseguruarena (1942); Familia betebeharren gehigarriarena (1946); Laneko Medikuntza, Higiene eta Segurtasunaren Institutuaren sorrera bideratu zuena (1944); Ezintasunagatiko laguntza (1947); lanbide-unibertsitateen sorreran ere parte hartu zuen. Gogor kritikatu zituen Espainian demokrazia politikoa ezartzeko egin ziren urratsak eta zalantzan jarri zuen 1978ko erreferendum konstituzionalaren zilegitasuna. Eskuin muturreko kideen buruzagi espirituala izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q3750939
* Multimedia: Jose Antonio Girón de Velasco / Q3750939
# José Antonio Lacayo de Briones

José Antonio Lacayo de Briones Palacios (Viana, 1679ko abuztuaren 13a-1756 eta gero) nafar militarra izan zen, Nikaraguako gobernadore eta komandante orokorra izandakoa. Guatemalan, Perun, Nikaraguan eta Costa Rican ibili ondoren, azkenean, Granadara ezkondu zen. Probintziaren iparraldea ingelesen erasoengatik defendatu zuen.

## Kanpo estekak

* Datuak: Q6291453
# Juan Carlos Alonso

Juan Carlos Alonso Derteano (Durango, 1958ko martxoaren 8a -) euskal txirrindulari ohia da, 1980 eta 1986 artean profesionala izan zena. Garaipen bakarra du bere palmaresean.

## Palmaresa

1979
* 3. Nafarroako Itzulian eta 2 etapa
* Leintz Bailarari Itzulia
1982
* Getxoko Zirkuitoa
1983
* 2. Udaberriko Klasikoan
* 6. Euskal Herriko Itzulian

## Emaitzak lasterketa nagusietan

| Lasterketa | 1980 | 1981 | 1982 | 1983 | 1984 | 1985 | 1986 |
| Italiako Giroa | - | - | - | - | Err. | - | - |
| Frantziako Tourra | - | - | 122. | - | - | - | - |
| Espainiako Vuelta | Err. | - | 44. | Err. | 26. | - | - |
| Txirrindularitzako Munduko Txapelketak | - | - | - | - | - | - | - |
-: Ez zuen parte hartu Err.: Erretiratu zen

## Taldeak

* Henninger Aquila Rosa (1980)
* Teka (1981-1983)
* Alfa-Lum (1984-1985)
* Seat-Orbea (1986)

## Erreferentziak

* ↑ Urtekaria

## Kanpo estekak

* Juan Carlos Alonso - ProCyclingStats
* Datuak: Q9015311
# Juan Carlos Areitzaga

Juan Carlos Areitzaga Alduntzin (Hondarribia, 1756ko urtarrilaren 17a - Tolosa, 1816ko martxoaren 18a) gipuzkoar militarra izan zen, Iberiar Penintsulako Gerran borrokatu zuena.
1808. urtearen hasieran Iruñean bizi zen koronel erretiratu bat zen, non Frantzisko Xabier Mina gaztearen lagun bilakatu zen. Dagoeneko Independentzia Gerra lehertuta, Pirinioetara espedizioak antolatzen ditu Mina taldearekin, Frantziako indarren informazioa lortzeko (1808ko urria). Handik gutxira Zaragozara joan zen, non Joaquín Blakeren Eskuineko Armadako dibisio komandante bezala lan egitera pasa zen (1809). Alcañizeko guduan parte hartu zuen (1809ko maiatza).
1809ko azaroaren 19an, 50.000 soldaduz osatutako Mantxako Armada berriaren agintea hartu zuen, Cuesta eta bere Extremadurako Armadaren ordez. Unitate honekin, porrot erabakigarria jasan zuen Ocañako guduan. Lekukoen arabera, "Ocañan, kanpandorre batean igota, kataloxa batetik begiratzen zuen Victor mariskala buru zuen armada frantziarra gerra prestakuntzan hedatzen zen, eta leku estrategikoenetan jartzen. Ofizial espainiarrek aginduak espero zituzten, eta Areitzaga onari horrela bakarrik bururatu zitzaion esatea: egundoko sortuko da, egundokoa! ".
1809. urtearen amaieran Andaluziako pasabideen defentsa enkargatu zitzaion. Bailén inguruko mendateetatik botata, ezin izan zuen frantziarrek Andaluzia inbaditzea eragotzi, eta geratzen zitzaizkion indar gehienak Jaéndik (1810eko urtarrila) sakabanatu zituzten. Freyre jeneralak 1810eko otsailean hartu zuen bere tropen agintea.
Hari buruzko iritzi guztiak aurkakoak dira oso. Galdósek zioenez, "Gerra-artean gizon baliogabea zen, eta bere buruan ez ziren hiru dozena gizon sartzen".
1813an, artean teniente-jeneral zela, Nafarroa ordezkatu zuen Cádizko Gorteetan.

## Kanpo estekak

* Datuak: Q3187624